Foto: Sputnik O‘zbekiston prezidenti Shavkat Mirziyoyev Qozog‘iston prezident Nursulton Nazarboyevning taklifiga binoan 5 iyul kuni qo‘shni davlatga jo‘nab ketadi. Prezident matbuot kotibi Komil Allamjonovning ma’lumot berishicha, davlat rahbari 6 iyul kuni Ostona shahrining 20 yilligiga bag‘ishlangan yubiley tadbirida ishtirok etadi. Qozog‘istonga tashrif chog‘ida ikki tomonlama uchrashuvlar o‘tkazilishi ham rejalashtirilgan. Qayd etish kerakki, Nursulton Nazarboyev ham 6 iyul kuni 78 yoshini nishonlaydi. Shavkat Mirziyoyev oxirgi marta shu yilning martida Qozog‘istonga tashrif buyurgan va Ostonada Markaziy Osiyo davlatlari rahbarlarining birinchi maslahat uchrashuvida ishtirok etgandi.